Na temelju članka 71. stavka 3. Zakona o pomorskom dobru i morskim lukama („Narodne novine“ broj 83/23) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika u postupku temeljem provedenog III. Javnog natječaja za dodjelu dozvola na pomorskom dobru na području Grada Šibenika („Službeni glasnik Grada Šibenika broj 7/24) Gradsko vijeće Grada Šibenika, na 20. sjednici od 20. lipnja 2024. godine, donosi

**Odluku**

**o odabiru najpovoljnijih ponuditelja za dodjelu dozvola na pomorskom dobru**

**na području Grada Šibenika**

**Članak 1.**

Ovom Odlukom utvrđuju se najpovoljniji ponuditelji za davanje dozvola na pomorskom dobru na području Grada Šibenika, kako slijedi:

1. Za redni broj iz natječaja 1.1. Mikrolokacija: 3A - naselje BRODARICA- plaža Rezalište, na 5551 k.o. Donje Polje, pozicija 1 – 1 dozvola za iznajmljivanje opreme za rekreaciju i sport - suncobrani 40 komada i ležaljke 80 komada odabire se KRISTINA ZORČIĆ, VL. OBRTA ZORČIĆ RENT, Ražinska 24, Šibenik, OIB: 73901600358, za ukupnu godišnju naknadu u iznosu od 4.920,00 EUR.
2. Za redni broj iz natječaja 1.2. Mikrolokacija: 3A - naselje BRODARICA- plaža Rezalište, na 5456 k.o. Donje Polje, pozicija 3 – 1 dozvola za iznajmljivanje opreme za rekreaciju i sport - suncobrani 25 komada i ležaljke 50 komada odabire se MARKO DRAGOJEVIĆ, VL. OBRTA DIGITALL, Maratuša 1. br. 12, Brodarica, OIB: 75974762898, za ukupnu godišnju naknadu u iznosu od 3.000,00 EUR.
3. Za redni broj iz natječaja 1.3. Mikrolokacija: 3A - naselje BRODARICA- plaža Rezalište, na 5456 k.o. Donje Polje, pozicija 4 – 1 dozvola za iznajmljivanje opreme za rekreaciju i sport - suncobrani 20 komada i ležaljke 30 komada odabire se ANA SLAMIĆ, VL. OBRTA MOANA, Remetinečki gaj 2H, Zagreb, OIB: 57511014548, za ukupnu godišnju naknadu u iznosu od 2.500,00 EUR.
4. Za redni broj iz natječaja 1.4. Mikrolokacija: 10B - naselje GREBAŠTICA, ispred kat. čest. 239/2 K.O. Krapanj – 1 dozvola za iznajmljivanje opreme za rekreaciju i sport brodica na motorni pogon - 1 komad odabire se tvrtka ZELENI VAL d.o.o. Stjepana Radića 44, Šibenik, OIB: 50890345283, za ukupnu godišnju naknadu u iznosu od 850,00 EUR.
5. Za redni broj iz natječaja 1.5. Mikrolokacija: 14 B - naselje ŠIBENIK, Obala prvoboraca i Obala palih omladinaca, ispred ugostiteljskog objekta „POINT BAR“ pozicija 1 – 1 dozvola za obavljanje ugostiteljske djelatnosti pripreme i usluživanja pića i hrane – terasa 28 m2 odabire se STIPE MENĐUŠIĆ, VL. U.O. SIBENICO, Obala prvoboraca 7, Šibenik, OIB: 47026591568, za ukupnu godišnju naknadu u iznosu od 1.708,00 EUR.
6. Za redni broj iz natječaja 1.6. Mikrolokacija: 14 B - naselje ŠIBENIK, Obala prvoboraca i Obala palih omladinaca, ispred ugostiteljskog objekta „POINT BAR“ pozicija 2 – 1 dozvola za obavljanje ugostiteljske djelatnosti pripreme i usluživanja pića i hrane – terasa 27 m2 odabire se EMIL DOMIĆ, VL. U.O. DOMINO, Obala prvoboraca 11, Šibenik, OIB: 18126685639, za ukupnu godišnju naknadu u iznosu od 1.620,00 EUR.

**Članak 2.**

Na temelju ove Odluke, rješenje o davanju dozvole na pomorskom dobru donosi gradonačelnik.

Rješenje o davanju dozvola na pomorskom dobru je upravni akt na temelju kojeg gospodarski subjekt stječe pravo na obavljanje djelatnosti kojom se ne ograničava opća upotreba pomorskog dobra.

Sve dozvole navedene u članku 1. ove Odluke daju se na vrijeme od 2 (dvije) godine odnosno do 31.12.2025. godine.

Godišnju naknadu za dozvolu na pomorskom dobru ovlaštenik dozvole dužan je podmiri za 2024. godinu u cjelokupnom godišnjem iznosu prije izdavanja dozvole, a za 2025. godinu najkasnije do 31. ožujka 2025. godine.

Zajedno s dostavom potvrde o uplati godišnje naknade za dozvolu na pomorskom dobru za 2024. godinu i prije izdavanja dozvole ovlaštenik dozvole je dužan dostaviti bjanko zadužnicu na iznos u visini ponuđene naknade za razdoblje od jedne (1) godine, kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere, te radi naplate eventualnih troškova ovrhe

**Članak 3.**

Ova Odluka se dostavlja javnom objavom na službenim mrežnim stranicama Grada Šibenika ([www.sibenik.hr](http://www.sibenik.hr)), a dostava se smatra obavljenom istekom osmog dana od dana javne objave.

**Članak 4.**

Ova Odluka stupa na snagu danom objave u „Službenom glasniku Grada Šibenika“.

**Obrazloženje:**

Na temelju članka 71. stavak 1. Zakon o pomorskom dobru i morskim lukama („Narodne novine“ broj 83/23), Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24) i Plana upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23 i 2/24), Gradonačelnik Grada Šibenika je objavio III. Javni natječaj za dodjelu dozvola na pomorskom dobru na području Grada Šibenika („Službeni glasnik Grada Šibenika“ broj 7/24), (dalje u tekstu: Natječaj), te na temelju točke VI. stavka 11. Plana upravljanja pomorskim dobrom na području Grada Šibenika za razdoblje od 2024. – 2028. godine („Službeni glasnik Grada Šibenika“, broj 10/23 i 2/24) donio Odluku o imenovanju Povjerenstva za provedbu javnog natječaja za dodjelu dozvola na pomorskom dobru („Službeni glasnik Grada Šibenika“ broj 3/24), (dalje u tekstu: Povjerenstvo).

Rok za dostavu ponuda bio je 14.06.2024. godine do 14,00 sati.

Dana 17. lipnja 2024. godine s početkom u 9,00 sati u prostorijama Grada Šibenika Povjerenstvo je obavilo javno otvaranje ponuda za dozvole te je sačinjen Zapisnik o otvaranju ponuda KLASA:934-01/24-01/12, URBROJ:2182-1-03-24-8. Ukupno je zaprimljeno 6 ponuda od kojih su sve bile pravodobne.

U postupku pregleda i ocjene ponuda, Zapisnikom o pregledu i ocjeni ponuda KLASA: 934-01/24-01/12, URBROJ:2182-01-03-24-9 od 17. lipnja 2024. godine, Povjerenstvo je utvrdilo da je za lokacije pod rednim brojem od 1. do 6. ove Odluke pristigla samo po jedna ponuda, koje ponude su ocjenjene potpune te da ispunjavaju uvjete propisane Natječajem.

Slijedom navedenog odlučeno je kao u članku 1. ove Odluke.

UPUTA O PRAVNOM LIJEKU

Protiv ove Odluke nije dopuštena žalba, ali se može pokrenuti upravni spor tužbom nadležnom Upravnom sudu Republike Hrvatske u roku od 30 dana od dana dostave ove Odluke.

KLASA:UP/I-934-01/24-01/89

URBROJ:2182-1-03-24-1

Šibenik, 20. lipnja 2024.

PREDSJEDNIK

dr.sc. Dragan Zlatović